ועדת הפנים והגנת הסביבה, כנסת 24, פרוטוקול מספר 81, 2021-12-28 19:00

וליד טאהא: אנחנו מתחילים את הדיון בהצבעה על הרוויזיה על הצעת חוק החשמל, שהצבענו עליה לקריאה שנייה ושלישית לפני חצי שעה, אז נצביע.

אוסאמה סעדי: אני ביקשתי לנמק.

וליד טאהא: את מה לנמק?

וליד טאהא: את הרוויזיה?

אוסאמה סעדי: כן.

וליד טאהא: אני הגשתי רוויזיה, לא אתה.

אוסאמה סעדי: גם אני, אני ביקשתי לפני.

וליד טאהא: אני הגשתי את הרוויזיה, אני הגשתי ואתה רוצה לנמק?

אוסאמה סעדי: אני הגשתי ואתה הגשת.

וליד טאהא: הוא הגיש?

לאה קריכלי: כן, כן, הוא אמר.

וליד טאהא: טוב.

אוסאמה סעדי: אתה לא זוכר שאני ביקשתי?

ינון אזולאי: ווליד, אתה רוצה שאני אצטרף לרוויזיה ואז גם אני אנמק אותה?

וליד טאהא: לא, אתה לא יכול.

ינון אזולאי: קודם כל, אני יכול.

ינון אזולאי: מבחינת החוק אתה לא יכול.

ינון אזולאי: אני יכול כל עוד לא הייתה אתמול הצבעה.

וליד טאהא: לא היית ולא ביקשת רוויזיה.

ינון אזולאי: מה פתאום, בטח שאפשר.

ינון אזולאי: היועץ המשפטי, אני יכול להגיש רוויזיה או לא?

תומר רוזנר: אתה יכול.

ינון אזולאי: יכול, שמעת ווליד?

ינון אזולאי: אז אני מצטרף לרוויזיה.

וליד טאהא: טוב, היות ואני ואוסאמה הגשנו את הרוויזיות, אני מוותר על ההנמקה, ואוסאמה מבקש לנמק, תנמק, אתה רוצה להצביע בעד הרוויזיה?

ינון אזולאי: הוא רוצה לנמק קודם.

אוסאמה סעדי: תכף, ננמק, אחר זה נשתכנע אולי.

וליד טאהא: לא, אם אתה רוצה להצביע בעד הרוויזיה - - -

אוסאמה סעדי: תגיד לי, מה אני אשכנע את עצמי?

ג'ידא רינאוי-זועבי: בדיוק, תשכנע את עצמך, כן.

וליד טאהא: אוקיי, כן.

אוסאמה סעדי: לא, אני הצבעתי מה שהצבעתי, אבל אני רוצה להגיד, שבכלל על החוק הזה, אמרנו את מה שיש לנו להגיד מהרגע הראשון.

אוסאמה סעדי: אנחנו חושבים שהנוסח הזה, שעבר בקריאה שנייה ושלישית, הוא לא פותר את בעיית החיבור לחשמל, מהנימוקים וההסתייגויות שהגשנו.

אוסאמה סעדי: אנחנו, אדוני היו"ר, הגשנו שלוש הסתייגויות ענייניות, שלקחנו לא יותר מאשר מישהו אחר טוב בתחום הזה, יו"ר הוועדה.

אוסאמה סעדי: יו"ר הוועדה אמר שהוא רוצה להכניס את ההסתייגויות האלה, ואנחנו אמרנו שאנחנו לא סומכים על המתווה ששלחה לנו שרת הפנים, ולאור מה שכתבה, להבדיל מכל המתווים הקודמים, גם ב-2014 - - -

וליד טאהא: ראשית, היא לא שלחה כלום, הכל נעשה בתיאום.

אוסאמה סעדי: לא, מה שהוגש לנו.

וליד טאהא: אז מה שהוגש לך, הכל נעשה בתיאום.

אוסאמה סעדי: כן, אני בטוח שזה בתיאום.

וליד טאהא: אז היא לא שלחה כלום.

אוסאמה סעדי: אה לא, מה שהוגש לנו, המתווה שהוגש לנו - - -

ינון אזולאי: נראה לי שאתה שלחת לה, לא היא שלחה לך.

וליד טאהא: היא שלחה לי ואני שלחתי לו, ליתר דיוק, ינון.

אוסאמה סעדי: כן, והמתווה הזה, למה אני אומר שהיא שלחה?

אוסאמה סעדי: אדוני היו"ר, אני בטוח שאתה - - -

וליד טאהא: היא שלחה לי ואני שלחתי לה.

ינון אזולאי: בסוף אתה ניצחת?

וליד טאהא: לא יודע, אנחנו לא בקרב, אנחנו בקרב?

ינון אזולאי: כן.

וליד טאהא: אנחנו מחוקקים חוק כדי שנשים, ילדים וזקנים וחולים יתחילו ליהנות ממנה.

ינון אזולאי: לא, בחוק הזה זה חוק - - - בסדר, אז זה עוד עניין, אז לכן אנחנו אמרנו שגם - - -

וליד טאהא: פוליטיקה מישהו אחר יעשה.

ינון אזולאי: לא, לא, עזוב, אתה לוקח את זה למקום אחר - - -

וליד טאהא: אתה מפריע לחבר שלך מהאופוזיציה, ינון.

אוסאמה סעדי: ינון, מה?

אוסאמה סעדי: מה קרה?

ינון אזולאי: כי בסוף אתה תצביע בעד, בגלל זה אני לא מבין מה קרה.

אוסאמה סעדי: אז תבוא ותצביע בעד.

וליד טאהא: אני אתן לך זכות דיבור גם על זה, תפרוק את כל מה שאתה רוצה לפרוק.

אוסאמה סעדי: בדיוק.

ינון אזולאי: אני עושה את זה בוועדת כספים.

אוסאמה סעדי: למה אני אומר ששרת הפנים היא ששלחה את המתווה הזה?

אוסאמה סעדי: כי אני בטוח, כבוד היו"ר, שאתה לא היית כותב את הדברים האלה שכתובים שם בכל מה שקשור להפעלת הסמכות בצמצום, ושהכלל הוא - - -

וליד טאהא: אין, אין צמצום, כל מי שעונה על הקריטריונים של החוק - - -

אוסאמה סעדי: אה, אנחנו קוראים, אני עורך דין, אני מבין בכלי - - -

וליד טאהא: אוסאמה, עזוב, בסדר, אתה עורך דין ואני ראיתי כל אות בחוק הזה, אין צמצום, כל מי שעונה על הקריטריונים של החוק ייהנה ממנו, נקודה.

וליד טאהא: כל העולם שומע אותי, מי שירצה להפריך את הדברים, בבקשה.

אוסאמה סעדי: הוצאתם הודעה וגילוי דעת (תרגום מערבית) ש"המים מטעים את הצוללן", ואנחנו אומרים - - -

וליד טאהא: זה היה לגבי המשותפת, לא החוק.

אוסאמה סעדי: בדיוק, אז לכן אני עונה, אנחנו נראה וניווכח, והלוואי, הלוואי אני אומר, שהחוק הזה יפתור, אבל אתה יודע - - -

וליד טאהא: לא, אתה צריך גם לעזור לקדם את כל מי שעונים על הקריטריונים בכל יישוב שיתחברו, זו המשימה שלך עכשיו, אוסאמה, לחבר את הבתים לחשמל.

אוסאמה סעדי: אתה יודע, ודיברנו על זה, על כל היישובים - - - לא, לא, אני אומר, אפריורית יש 30 אחוזים שהם לא ייהנו מזה.

וליד טאהא: לא יודע.

אוסאמה סעדי: אני אומר לך, הנה, מינהל התיכנון - - -

וליד טאהא: אני אגיד לך מי לא ייהנה מזה ,אני אעזור לך, אוסאמה.

אוסאמה סעדי: שנייה, אבל רגע, אבל תן לי.

וליד טאהא: אני אעזור לך.

וליד טאהא: מי שלא ייהנה מזה הוא מי שלא התחיל לתכנן מתחמים ביישוב שלו.

אוסאמה סעדי: אני לא מדבר על תוכניות מתאר, יש 30 אחוזים - - -

וליד טאהא: לא, אז גם זה, הנה, מינהל התכנון שיילחצו, שיבנו, שיצעקו, אנחנו רוצים לאשר את כל התוכניות.

אוסאמה סעדי: אנחנו כל הזמן אומרים, ואני איתך, המדינה התרשלה, המדינה לא - - -

וליד טאהא: אז אנחנו רוצים להביא אותה שתפסיק להתרשל.

אוסאמה סעדי: כן, אבל בינתיים האנשים האלה, קבוצה של - - - גם בנגב, גם כל היישובים - - -

וליד טאהא: אוקיי, אבו אחמד, 75 שנים היו בלי, מה יכולת לעשות להם?

אוסאמה סעדי: מי?

וליד טאהא: כל אלה שאתה בוכה בשבילם?

אוסאמה סעדי: אתה לא בוכה בשבילם?

וליד טאהא: אני בוכה בשבילם והבאתי חוק.

אוסאמה סעדי: אבל זה לא פותר להם את הבעיה.

וליד טאהא: אבל בסדר, אוסאמה, אנחנו הבאנו חוק מבוסס תכנון.

אוסאמה סעדי: אבל למה?

אוסאמה סעדי: זאת הייתה טעות.

וליד טאהא: עכשיו בוא נתלבש על המבוסס תכנון, כדי לחבר את כל הבתים לחשמל.

וליד טאהא: הרי, המלחמה שהתנהלה פה, אתה דווקא אחרי המלחמה שהתנהלה, לא היית צריך לדבר את מה שאתה מדבר עכשיו.

אוסאמה סעדי: למה?

אוסאמה סעדי: מה?

וליד טאהא: כי ניסו בכל הדרכים להכשיל את החוק הזה - - -

אוסאמה סעדי: אבל אתה יודע, אני באתי, אנחנו לא היינו שותפים, אבל אתה יודע.

וליד טאהא: עשו את כל השיטות, קיללו, הלכו ללשכת יו"ר הכנסת וביקשו לדחות, מה לא עשו.

אוסאמה סעדי: אבל אנחנו היינו שותפים לזה?

וליד טאהא: לא יודע.

אוסאמה סעדי: אתה ראית שבאתי והצבעתי נגד הסתייגויות, ואתה יודע שבחוקים הגשתי מאות ואלפי הסתייגויות.

אוסאמה סעדי: כאן, אנחנו התנהגנו מהרגע הראשון באחריות, כי אמרנו שגם אם יחבר 10, 20, 30 אחוזים, אנחנו נתמוך בזה.

וליד טאהא: אז בוא נשלב ידיים כדי לחבר את הבתים לחשמל.

אוסאמה סעדי: אבל אני אומר, אדוני היו"ר, אני לא יכול להתעלם מהקריאות ומהפניות שלנו בשטח.

אוסאמה סעדי: כל האזרחים?

אוסאמה סעדי: אמרנו שזה קודם כל לא חל על כולם, דבר שני, שהשיקול דעת הבלעדי הוא לשרת הפנים, ודבר שלישי - - -

וליד טאהא: אם יש לך אפשרות להביא חוק שיחול על כולם, אני אתמוך.

אוסאמה סעדי: אדוני, אני לא בקואליציה.

וליד טאהא: לא, אני אתמוך, אני מהקואליציה אתמוך, תביא חוק.

אוסאמה סעדי: אתה תביא - - -

וליד טאהא: שיחול על כולם.

אוסאמה סעדי: הבאנו חוק חשמל - - -

וליד טאהא: לא, אתה הבאת חוק שחל על בתים עד 1987.

אוסאמה סעדי: לא, לא - - -

וליד טאהא: אז אוסאמה, אתה אומר שיחול על כולם, אם יש לך חוק שיחול על כולם, תשמע ממני, אנחנו נתמוך.

אוסאמה סעדי: אז אני אומר לך, בחוק החשמל שהגשנו ועוד לא הצבענו עליו, אני אומר לך, אנחנו נכניס עכשיו, בהוראת השעה, תאריך תחולה עד 2020, ובוא נצביע בעד.

וליד טאהא: עכשיו אתה יכול להכניס עד 2050, למה לא?

אוסאמה סעדי: לא.

וליד טאהא: עכשיו אתה יכול להכניס עד 2050.

מנסור עבאס: רוסלאן, החוק המקורי זה עד 87, נכון?

אוסאמה סעדי: אבל הגשנו הוראת שעה לחדש את זה, לא לחדש את - - -

וליד טאהא: חברים, אם אני אמרתי אז אני יודע מה אני אמרתי, זה עד 1987.

אוסאמה סעדי: עד 87 זה מה שהצבענו עליו, הבתים האלה חוברו עד 1987.

אוסאמה סעדי: אל תגידו את זה.

מנסור עבאס: אבל הוא איש מקצוע, בוא נשמע את איש המקצוע.

אוסאמה סעדי: לא, עזוב.

אוסאמה סעדי: אני רוצה להגיד, אדוני היו"ר, הנקודה השלישית, את זה אמרנו ואתה הסכמת איתי ופרופ' חמאיסי הסכים - - -

מנסור עבאס: זה פוליטיקה ורק פוליטיקה.

אוסאמה סעדי: זה לא פוליטיקה, זה מקצועי שאנשים רוצים לחבר - - -

מנסור עבאס: רק פוליטיקה.

אוסאמה סעדי: אתה, מנסור, בא עכשיו, בישיבה הזאת לא היית אף פעם, אנחנו כבר שעות על גבי שעות דנים מקצועית, לא דיברנו פוליטיקה אפילו מילה אחת.

מנסור עבאס: כל מה שאתה אומר זה פוליטיקה.

אוסאמה סעדי: איזה פוליטיקה?

אוסאמה סעדי: על מה דיברתי פוליטיקה?

אוסאמה סעדי: דיברתי לגופו של עניין.

מנסור עבאס: רק פוליטיקה.

וליד טאהא: בוא תסיים, אוסאמה, הולכים להצביע על הרוויזיה הזאת.

אוסאמה סעדי: אני אומר, אדוני היו"ר, דבר שלישי, העניין הזה של הערבות הבנקאית, אני אומר לכם, זאת נקודה מכרעת.

אוסאמה סעדי: מחר תבוא ותראה אצלך ואצלי, ובעראבה וכל זה, שאנשים יתקשו אם זה לא יהיה בלתי אפשרי בכלל, להביא ערבות בנקאית על מלוא הסכום בסכומים של עשרות אלפי שקלים, אני לא רוצה עכשיו להתווכח, אבל אלה סכומים נכבדים שהם צריכים לבוא ולתת ערבות בנקאית על מלוא הסכום, בטרם קיבלו היתר.

וליד טאהא: אני אעשה קצת סדר בעניין הזה, אוסאמה.

וליד טאהא: כל אחד מאיתנו שנכלל בתוך אזורים מתוכננים ורוצה להוציא היתר לבנייה, הולך ומשלם את כל ההיטלים לפני שהוא מוציא את ההיתר.

וליד טאהא: עכשיו שאנחנו מעלים את הסוגייה כאילו היא הולכת לעשות בעיה, אנחנו מרמים את האנשים.

וליד טאהא: אני אסביר למה.

אוסאמה סעדי: למה?

וליד טאהא: הרי אם שילמתי את כל ההיטלים שאני מחויב להם עוד בטרם התחלתי לעסוק בבנייה, אז למה מי שכבר סיים לבנות לא ילך לשם, או שלא ילך להביא - - - סליחה שנייה, אוסאמה, למה אני אומר לך את זה?

וליד טאהא: כי פסיכולוגית, אתה יכול להכשיל.

אוסאמה סעדי: לא.

וליד טאהא: אז כדי שלא תהיה אחד שמכשיל, וכדי שלא תעשה את מה שעשו קודמיך, שהשתמשו בזה כדי להכשיל את החוק, אז בוא נגיד את הדבר הבא - - -

אוסאמה סעדי: ווליד, אל תגיד - - -

וליד טאהא: לא, אני עוזר לך שלא תהיה שם.

אוסאמה סעדי: אתה יודע מה הרקע של - - -

וליד טאהא: אז יופי, אז בדיוק אני לא רוצה אותך שם.

אוסאמה סעדי: אנחנו מדברים מהכיוון ההפוך, אנחנו רוצים להחיל את זה על כולם ולא - - -

וליד טאהא: בדיוק, אני לא רוצה אותך שם.

וליד טאהא: אבו אחמד, בגלל שאני לא רוצה אותך שם, אני רוצה לומר - - -

אוסאמה סעדי: אני הצבעתי נגדם, אתה יודע, באף הצבעה לא הצבעתי נגדם.

וליד טאהא: אוסאמה, שניה, אני הוצאתי היתר בנייה לבית, הלכתי ושילמתי את כל הכסף - - -

אוסאמה סעדי: איך שילמת?

וליד טאהא: רגע.

אוסאמה סעדי: במזומן?

וליד טאהא: כן.

אוסאמה סעדי: מה פתאום?

אוסאמה סעדי: אתה הולך לוועדת - - -

וליד טאהא: עכשיו זה לא הזמן להתווכח על זה, אוסאמה.

אוסאמה סעדי: מחלקים את זה לתשלומים, בצ'קים, נותנים - - -

מנסור עבאס: בסדר, אפשר לחלק את זה לתשלומים.

אוסאמה סעדי: אי אפשר, או ערבות בנקאית - - -

וליד טאהא: אוסאמה, חברים, אז תן לי להגיד לך משהו, אוסאמה.

אוסאמה סעדי: ערבות בנקאית זה שלי, אם יכתבו שאפשר לחלק את זה - - -

וליד טאהא: לא, אתה ניצלת את ההנמקה, אוסאמה, לא לעניין.

אוסאמה סעדי: סיימתי.

וליד טאהא: ואתה מאלץ אותי לענות לך, כי הדברים שלך מביאים לכיוונים לא מדויקים.

וליד טאהא: אם אני שילמתי את כל ההיטלים, לפי גודל הבית שלי, זה לא סכום.

וליד טאהא: מי שנוקב בסכום, משקר.

אוסאמה סעדי: לא נקבתי בסכום.

וליד טאהא: זה לא סכום, בית של 140 מטר הוא לא בית של 700 מטר.

אוסאמה סעדי: צודק, נכון.

וליד טאהא: ובית של 300 הוא לא בית של 900.

אוסאמה סעדי: נכון.

וליד טאהא: אז זה תלוי בגודל הבית, תלוי בתעריף ההיטלים לפי יישוב.

וליד טאהא: כל מה שאדם רגיל משלם במקום מאושר להיתרים, ישלם האדם הזה שירצה להתחבר לחשמל, אל תבהילו אותו, אין מה להבהיל אותו, אין מה להפחיד אותו.

וליד טאהא: הוא הולך לעשות את מה שאתה עשית כשבנית, הוא הולך לעשות את מה שאני עשיתי כשבניתי, פשוט לשלם את ההיטלים.

וליד טאהא: בכל זאת, רוסלאן, רצית לומר משפט על החוק שדיבר עליו אוסאמה?

רוסלאן עותמאן: כן, מה שרציתי להגיד זה, שלגבי שאלתו של חה"כ עבאס, בחוק הספקת החשמל, שהוא בעצם הוראת שעה שהיא לא בתוקף מאז שנת 2007 לדעתי, אחד התנאים שם לגבי תחולת החוק אומר שהוראת השעה הזו חלה בעצם רק על מבנים שנבנו עד שנת 1987, זה תנאי שקיים בחוק.

וליד טאהא: כן, זה מה שאני אמרתי, אני יודע כי יש לי את נוסח החוק ואני מבין את זה.

וליד טאהא: חוץ מזה, החוק הזה קיים משנות ה-90 והלוואי והוא היה פותר את כל הבעיה של הבתים, כי לא היינו צריכים את החוק הזה גם.

אוסאמה סעדי: העובדה, אדוני, רק הערה אחת - - -

וליד טאהא: עתם העובדה שהוא לא פתר, אז כנראה גם הוא לוקה בחסר - - -

אוסאמה סעדי: רוסלאן, הערה אחת - - -

וליד טאהא: אז אנחנו חוזרים עכשיו - - - דרך אגב, אוסאמה, אין שום דבר מושלם, כולל החוק הזה שאמרתי עכשיו.

אוסאמה סעדי: אתה אמרת שאתה לא מאוהב בחוק הזה, זה בסדר, לא אני אמרתי את זה.

וליד טאהא: לא, וגם לא בחוק השני.

אוסאמה סעדי: נכון.

וליד טאהא: כי למה?

וליד טאהא: אתה יודע למה?

אוסאמה סעדי: כי בחוק השני, כל הקשר - - -

וליד טאהא: כי הוא משאיר את הרדיפות המשפטיות, לא פותר אותן, לא מבוסס תכנון, אני רוצה לפתור את הבעיה מהיסוד.

וליד טאהא: אני אתן לך לדבר אחרי שאני מצביע על הרוויזיה.

וליד טאהא: אני מעמיד להצבעה את הרוויזיה על הצעת החוק שהצבענו עליה לפני 45 דקות בקריאה שנייה ושלישית.

וליד טאהא: לא אושרה הרוויזיה לא התקבלה, החוק עובר למליאה.

וליד טאהא: תודה רבה, אנחנו עוברים עכשיו לחוק התכנון.

ינון אזולאי: רק בנושא הזה, אדוני היו"ר, אני רק רוצה להגיד לך - - -

וליד טאהא: רגע, אני אתן לך, שנייה, חכה רגע.

ינון אזולאי: רגע, חכה, מה קרה?

וליד טאהא: הנה, אני אתן לך, אתה לא בא הרבה, על כן אתה לא מכיר את הנהלים של הוועדה.

ינון אזולאי: אה, בטח, שמעתי, אתה עוד ארך אפיים איתי, לא הוצאת אותי.

וליד טאהא: לא, אני מוציא מפה רק את אלה ששולפים נשק, אתה מהם?

וליד טאהא: אתה עלול לשלוף נשק?

ינון אזולאי: לא - - -

וליד טאהא: אם כן, אתה גם.